smcproject/ml-wiki-sentences huggingface dataset:
തലയോട്ടിയിലും മറ്റു ശരീരഭാഗങ്ങളിലും ഉപയോഗപ്പെടുത്തുന്ന ടാന്റലം വലുതായി തിരസ്കരിക്കപ്പെടുന്നില്ല.
ആൻഡെർസ് എക്ബെർഗ് ആണ് ആദ്യമായി ടാന്റലം കണ്ടെത്തിയത്.
1802ൽ സ്വീഡനിൽ‌വച്ചായിരുന്നു അത്.
1802ൽ ജോൻസ് ബെർസീലിയസ് ആദ്യമായി ഈ ലോഹം വേർതിരിച്ചെടുത്തു.
1844 വരെ പല രസതന്ത്രജ്ഞരും കരുതിയിരുന്നത് ടാന്റലവും നയോബിയവും ഒരേ മൂലകമാണെന്നാണ്.
ആദ്യകാല ഗവേഷകർക്ക് അശുദ്ധരൂപത്തുലുള്ള ലോഹമേ നിർമ്മിക്കാൻ കഴിഞ്ഞിരുന്നുള്ളൂ.
1903ൽ വെർനർ വോൺ ബോൾട്ടൻ ആണ് ആദ്യമായി താരതമ്യേന ശുദ്ധവും ഡക്ടൈലുമായ ടാന്റലം വേർതിരിച്ചെടുത്തത്.
ടംഗ്സ്റ്റൺ ആ സ്ഥാനം നേടും വരെ ബൾബ് ഫിലമെന്റായി ടാന്റലം ഉപയോഗിച്ചിരുന്നു.
ടാന്റലം പ്രധാനമായും കാണപ്പെടുന്നത് ടാന്റലൈറ്റ് [( Fe , Mn ) Ta 2 O 6 ], മൈക്രോലൈറ്റ് , യൂക്സുനൈറ്റ് എന്നീ ധാതുക്കളിലാണ് (മറ്റ് ധാതുക്കൾ: സമർസ്കൈറ്റ് , ഫെർഗുസോണൈറ്റ് )
ടാന്റാലിയം അയിര് ഖനനം ചെയ്യപ്പെടുന്നത് എത്യോപ്യ , ഓസ്ട്രേലിയ , ബ്രസീൽ , ഈജിപ്റ്റ് , കാനഡ , ഡെമോക്രാറ്റിക് റിപ്പബ്ലിക് ഓഫ് കോംഗോ , മൊസാംബിക് , നൈജീരിയ , നമീബിയ , പോർചുഗൽ , മലേഷ്യ , തായ്‌ലാന്റ് എന്നീ രാജ്യങ്ങളിലാണ്.
അവലംബം പുറത്തേക്കുള്ള കണ്ണികൾ Wikimedia Commons has media related to Tantalum .
Tantalum-Niobium International Study Center കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാന്റലം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാനൻബർഗ് യുദ്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Battle_of_Tannenberg
ബാൾട്ടിക് തീരത്തിനടുത്ത് ടാനൻബർഗ് എന്ന സ്ഥലത്തു നടന്ന ചരിത്ര പ്രാധാന്യമുള്ള രണ്ടു യുദ്ധങ്ങളാണ് ടാനൻബർഗ് യുദ്ധങ്ങൾ .
1410-ലും 1914-ലുമാണ് ഈ യുദ്ധങ്ങൾ നടന്നത്.
1914-ലേത് ഒന്നാം ലോകയുദ്ധത്തിന്റെ ഭാഗമായി നടന്ന ഏറ്റുമുട്ടലായിരുന്നു.
ടാനൻബർഗ് എന്ന പ്രദേശം ഇപ്പോൾ പോളണ്ടിലാണ് സ്ഥിതിചെയ്യുന്നത്.
മുമ്പ് ഈ സ്ഥലം പൂർവ പ്രഷ്യയുടെ ഭാഗമായിരുന്നു.
ഒന്നാം ടാനൻബർഗ് യുദ്ധം
ആദ്യയുദ്ധം 1410 ജൂലൈ 15-ന് നടന്നു.
ഗ്രൻവാൾഡ് യുദ്ധം എന്ന പേരിലും ഇതറിയപ്പെടുന്നു.
പോളണ്ടുകാരും ലിത്വാനിയൻകാരും കൂടി ട്യൂട്ടോണിക് പ്രഭുക്കന്മാരെ നേരിട്ട യുദ്ധമായിരുന്നു ഇത്.
പോളണ്ടിന്റെയും ലിത്വാനിയയുടെയും സൈന്യം ട്യൂട്ടോണിക് പ്രഭുക്കന്മാരുടെ ശക്തികേന്ദ്രമായിരുന്ന മാരിയൻബർഗ് ലക്ഷ്യമാക്കി നീങ്ങി.
ഗ്രൻവാൾഡ്, ടാനൻബർഗ് എന്നീ ഗ്രാമങ്ങൾക്കു സമീപത്തുവച്ച് ശത്രുസൈന്യങ്ങൾ തമ്മിൽ ഏറ്റുമുട്ടി.
ട്യൂട്ടോണിക് പ്രഭുക്കന്മാർക്ക് ലിത്വാനിയൻ സേനയെ പരാജയപ്പെടുത്താൻ കഴിഞ്ഞെങ്കിലും ഇവർക്കു പോളണ്ടിന്റെ സൈന്യത്തെ തോല്പിക്കാൻ കഴിഞ്ഞില്ല.
പത്തു മണിക്കൂർ നീണ്ട യുദ്ധത്തിനൊടുവിൽ ട്യൂട്ടോണിക് പക്ഷത്തിനു പരാജയമുണ്ടായി.
അവരുടെ ഗ്രാൻഡ് മാസ്റ്ററും മിക്ക കമാൻഡർമാരും 250-ഓളം പ്രഭുക്കന്മാരും കൊല്ലപ്പെട്ടു.
ട്യൂട്ടോണിക് പ്രഭുക്കന്മാർ കയ്യടക്കി വച്ചിരുന്ന പല പ്രഷ്യൻ കോട്ടകളും (castle) പോളണ്ടിന്റെയും ലിത്വാനിയയുടെയും സേന കീഴടക്കി.
എങ്കിലും മാരിയൻബർഗ് സംരക്ഷിക്കാൻ ട്യൂട്ടോണിക് പ്രഭുക്കന്മാർക്കു കഴിഞ്ഞു.
1410 സെപ്റ്റബറിൽ പോളിഷ്-ലിത്വാനിയൻ സേന പിൻവാങ്ങി.
കുരിശുയുദ്ധങ്ങളിൽ നേതൃത്വം നൽകിയിരുന്ന ട്യൂട്ടോണിക് പ്രഭുക്കന്മാരുടെ മുന്നേറ്റം തടഞ്ഞ യുദ്ധമായിരുന്നു ഇത്.
ബാൾട്ടിക് തീരത്തുകൂടി കിഴക്കോട്ടുള്ള അവരുടെ നീക്കം ഈ യുദ്ധംമൂലം തടയപ്പെട്ടു.
പ്രഭുക്കന്മാരുടെ സൈനിക ശക്തിക്കേറ്റ കനത്ത ആഘാതവുമായിത്തീർന്നു ഇത്.
അവരുടെ രാഷ്ട്രീയ മേൽക്കോയ്മയുടെ തകർച്ചയ്ക്കു തുടക്കം കുറിക്കാനും ഈ സംഭവം സാഹചര്യമൊരുക്കി.
രണ്ടാം ടാനൻബർഗ് യുദ്ധം
ഒന്നാം ലോകയുദ്ധത്തിന്റെ ഭാഗമായി 1914 ആഗസ്റ്റ് 25 മുതൽ 30 വരെ നടന്നതാണ് രണ്ടാമത്തെ യുദ്ധം.
ജർമനിയും റഷ്യയും തമ്മിലുള്ള യുദ്ധമായിരുന്നു ഇത്.
പി. കെ. റന്നൻകാംഫിന്റെയും എ. വി. സാംസൊനോവിന്റെയും നേതൃത്വത്തിലുള്ള റഷ്യൻ സേന ജർമനിയുടെ ഭാഗമായ പൂർവ പ്രഷ്യയിൽ ആക്രമണം നടത്തി.
പോൾ വൊൺ ഹിൻഡൻബർഗിന്റെയും എറിക് ലൂഡൻ ഡോർഫിന്റെയും നേതൃത്വത്തിലായിരുന്ന ജർമൻസേന ടാനൻബർഗിനു സമീപംവച്ച് റഷ്യൻ പടയെ പരാജയപ്പെടുത്തി.
ജർമൻ ആക്രമണത്തിൽ റഷ്യയ്ക്കേറ്റ വൻപരാജയമായിരുന്നു ഇത്.
ജർമനിയെ സംബന്ധിച്ചിടത്തോളം ഇത് ഒരു നിർണായക വിജയമായി പര്യവസാനിച്ചു.
ഒന്നാം ലോകയുദ്ധം .
അവലംബം പുറത്തേക്കുള്ള കണ്ണികൾ http://www.firstworldwar.com/battles/tannenberg.htm http://www.bbc.co.uk/history/worldwars/wwone/battle_tannenberg.shtml http://myweb.tiscali.co.uk/matthaywood/main/Battle_of_Tannenberg.htm http://grognard.com/zines/ph/p0304.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാനൻബർഗ് യുദ്ധങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാപോ-കപാരോ ദേശീയോദ്യാനം
ടാപോ-കപാരോ ദേശീയോദ്യാനം ( Spanish : Parque nacional Tapo-Caparo ), വെനിസ്വേലയിലെ ദേശീയ ഉദ്യാന പദവി ലഭിച്ച സംരക്ഷിത പ്രദേശമാണ്.
നാഷണൽ പാർക്ക് ടാപോ കപാരോ എന്നും അറിയപ്പെടുന്നു.
ഏകദേശം 2,050 ചതുരശ്ര കിലോമീറ്ററാണ് ഈ ദേശീയോദ്യാനത്തിൻറെ ആകെ വിസ്തീർണ്ണം.
ഇത് ഭരണപരമായി വെനിസ്വേലൻ പ്രദേശങ്ങളുടെ പടിഞ്ഞാറ് ഭാഗത്ത് ബരിനാസ് , മെരിഡ , ടാച്ചിറ എന്നീ സംസ്ഥാനങ്ങൾക്കിടയിലാണ് സ്ഥിതിചെയ്യുന്നത.
1992 ജനുവരി 14 ന് അന്നത്തെ പ്രസിഡന്റ് കാർലോസ് ആൻഡ്രെസ് പെരെസ് ഗവൺമെൻറൻറെ ഉത്തരവുപ്രകാരമാണ് ഈ ദേശീയോദ്യാനം നിലവിൽ വന്നത്.
പന്നൽച്ചെടികൾ, പൂപ്പലുകൾ, കൽപ്പായലുകൾ, കുമിളുകൾ എന്നിയും ജന്തുജാലങ്ങളിൽ ജഗ്വാറുകൾ, ടൌക്കണുകൾ (ഒരു തരം പക്ഷി) എന്നിവയും അനേകം ഗിരകന്ദരങ്ങളും നദികളുമായി ഇതൊരു വൈവിദ്ധമാർന്ന വനനിരയാണ്.
ഉദ്യാനത്തിനു സമീപം യുറിബാൻറെ-കപാരോ ഹൈഡ്രോ ഇലക്ടിക് കോംപ്ലക്സ് എന്ന എന്ന പേരിൽ‍‌ ഇവിടെ ഒരു അണക്കെട്ടും പണിതുയർത്തിയിട്ടുണ്ട്.
ടാബീറൻ ഇംഗ്ലീഷ് വിലാസം https://ml.wikipedia.org/wiki/Tabuaeran
3°51′36″N 159°21′52″W ﻿ / ﻿ 3.86000°N 159.36444°W ﻿ / 3.86000; -159.36444 Lagoon shoreline at Fanning
മധ്യ-ശാന്ത സമുദ്രത്തിലെ ഒരു പവിഴദ്വീപാണ് ടാബീറൻ .
ഫാനിങ് ദ്വീപ് എന്നും ഇതിന് പേരുണ്ട് .
ഹാവായിക്കു തെക്ക് ഭാഗത്തായി സ്ഥിതി ചെയ്യുന്നു.
ലൈൻ ദ്വീപുകളിലൊന്നായ ഇത് ഇപ്പോൾ കിരിബാത്തിയുടെ ഭാഗമാണ്.
ഏകദേശം 35 ച.
വിസ്തൃതിയുള്ള ഈ ദ്വീപിലെ ജനസംഖ്യ 1309 ('90) മാത്രമാണ്.
ടാബീറൻ ദ്വീപുകളിലെ ഭൂരിഭാഗം പ്രദേശങ്ങളും തെങ്ങിൻതോപ്പുകളാണ് .
തദ്ദേശവാസികളില്ലാത്ത ഈ ദ്വീപിലെ മിക്ക കൃഷിയിടങ്ങളിലെയും തൊഴിലാളികൾ ഗിൽബർട്ട് ദ്വീപുനിവാസികളാണ്.
കൊപ്രയാണ് മുഖ്യ ഉത്പന്നം.
അമേരിക്കൻ പര്യവേഷകനായ എഡ്മണ്ട് ഫാനിങ് ആണ് 1798 -ൽ ടാബീറൻ ദ്വീപസമൂഹം കണ്ടെത്തിയത്.
1899 -ൽ ഈ ദ്വീപ് ബ്രിട്ടന്റെ ഭാഗമായി.
തുടർന്ന് 1916 -ൽ 'ഗിൽ ബർട്ട് ആന്റ് എലിസ്' കോളനിയുടെ ഭാഗമായി മാറിയ ടാബീറൻ ദ്വീപ് 1979 -ലാണ് കിരിബാത്തിയിലുൾപ്പെട്ട ഒരു പ്രദേശമായി തീർന്നത്.
ടാപ് നൃത്തം ഇംഗ്ലീഷ് വിലാസം https://ml.wikipedia.org/wiki/Tap_dance
ഒരു അമേരിക്കൻ തിയെറ്റർ നൃത്തമാണ് ടാപ് നൃത്തം .
ഷൂ ധരിച്ച പാദങ്ങൾ താളത്തിനൊപ്പിച്ച് നിലത്തുചവുട്ടി ശബ്ദം പുറപ്പെടുവിക്കുകയാണ് ഇതിന്റെ മുഖ്യസ്വഭാവം.
ആഫ്രിക്കൻ നീഗ്രോകളുടെ ചുവടുനൃത്തത്തെ അനുകരിച്ച് വെള്ളക്കാർ നീഗ്രോകളെപ്പോലെ മുടി കറുപ്പിച്ചശേഷം അവതരിപ്പിച്ചിരുന്ന 'മിനിസ്ട്രൽ ഷോ'കളിൽ നിന്നാണ് ഈ നൃത്തരൂപം ജന്മം കൊണ്ടതെന്നു കരുതപ്പെടുന്നു.
ഏതാണ്ട് എ.ഡി. 1650 മുതലിങ്ങോട്ടുള്ള രണ്ടു ശതാബ്ദം കൊണ്ടാണ് ടാപ് നൃത്തം നിയത രൂപഭാവങ്ങളാർജിച്ചത്.
വിഭിന്നരാജ്യങ്ങളിൽ നിലനിന്നിരുന്ന ഒട്ടനവധി പരമ്പരാഗത ചുവടുനൃത്തങ്ങളിൽ നിന്ന് പല ഘടകങ്ങളും സ്വീകരിച്ചുകൊണ്ടാണ് ഈ നൃത്തവിശേഷം പിറന്നത്.
ഐറിഷ് സ്റ്റെപ് ഡാൻസ്, ഇംഗ്ലീഷ് ക്ലോഗ് ഡാൻസ്, സ്കോട്ടിഷ് ഫ്ളിങ്സ് എന്നിവയാണ് ആഫ്രിക്കൻ ചുവടുനൃത്തത്തോടൊപ്പം ടാപ് നൃത്തത്തിൽ സ്വാംശീകരിക്കപ്പെട്ടിട്ടുള്ളത്.
രണ്ടു ശതകത്തോളം നീണ്ട പരിണതികൾക്കൊടുവിൽ 1828-ൽ തോമസ് റൈഡിലൂടെ (1808-60) ആധുനിക ടാപ് നൃത്തം നിലവിൽവന്നു.
മുഖ്യധാരകൾ
1739-ലെ അടിമകലാപം മൂലം പ്രതിസന്ധിയിലായ നീഗ്രോ നൃത്തം പുതിയൊരു രൂപത്തിൽ പുനർജനിച്ചതാണ് ടാപ് നൃത്തം എന്നും അഭിപ്രായമുണ്ട്.
പത്തൊൻപതാം ശതകത്തിന്റെ ആദ്യകാലത്ത് റാൽഫ് കീലറിലൂടെയും ഡാനിയേലിലൂടെയും ലിഞ്ച് ആൻഡ് ഡയമണ്ടിലെ നർത്തകരിലൂടെയും വളർന്നു വികസിച്ച ഈ നൃത്തം നൂറ്റാണ്ടിന്റെ അന്ത്യമായതോടെ കൂടുതൽ സങ്കേതബദ്ധമാവുകയും രണ്ട് മുഖ്യധാരകളായി ഒഴുകിപ്പരക്കുകയും ചെയ്തു.
അതിചടുലമായ ചുവടുവയ്പുകളോടുകൂടിയ 'ബക് ആൻഡ് വിങ്' ആണ് ഒരിനം.
ഇതിൽ നർത്തകർ തടിസോളുള്ള ഷൂ ധരിക്കുകയും രംഗനിലത്ത് ആഞ്ഞുചവിട്ടി വൻശബ്ദത്തിൽ താളം പുനഃസൃഷ്ടിക്കുകയും ചെയ്യും.
ഡോയ് ൽ, ഡിക്സൻ എന്നിവരായിരുന്നു ഈ ശാഖയിലെ ആദ്യകാല പ്രമുഖനർത്തകർ.
താരതമ്യേന മൃദുവായ ടാപ് നടനസരണിയാണ് 'സോഫ്റ്റ് ഷൂ'.
ഇതിൽ പിരിമുറുക്കം കുറഞ്ഞ താളത്തിൽ മെല്ലെ പാദങ്ങളമർത്തിയാണ് നൃത്തം ചെയ്യുക.
ജോർജ് പ്രിമ്റോസ് ആണ് ഈ രീതിയിലെ ആദ്യകാല പ്രയോക്താക്കളിൽ പ്രമുഖൻ.
നിയതരൂപം കൈവരിച്ചതോടെ ടാപ് നൃത്തത്തിന് നിശ്ചിത പേരുകളിലറിയപ്പെടുന്ന താളച്ചുവടുകളും നിശ്ചിതമായി.
ബ്രപ്പ്, ഫ്ളോപ്, ഷഫിൾ, ബാൾചെയ്ഞ്ച്, ക്രാംപ്റോൾ എന്നിവ അത്തരത്തിലുള്ള ഏതാനും താളച്ചുവടുകളാണ്.
പാദം രംഗത്തറയിൽ ചേർത്തുവച്ചോ, മുന്നോട്ടുരച്ചുനീക്കിയോ, ചവുട്ടി വശത്തേക്കു തെന്നിച്ചോ, പിന്നിലേക്കു ശബ്ദത്തോടെ ചവുട്ടി നീക്കിയോ ഒക്കെയാണ് ഈ താളച്ചുവടുകൾ സാക്ഷാത്ക്കരിക്കുക.
പാദതാളത്തോടൊപ്പം കൈകൊട്ടിയും താളമിടാറുണ്ട്.
ടാപ് നർത്തകർ ധരിക്കുന്ന ഷൂസിൽ ലോഹത്തകിടു കൊണ്ടുള്ള സോൾ നിലവിൽ വന്നത് 1912-ലാണെന്നും 1920-ലാണെന്നും രണ്ട് അഭിപ്രായമുണ്ട്.
എങ്ങനെയായാലും 1910-നും 25-നും ഇടയ്ക്കാണ് അതു നിലവിൽ വന്നതെന്ന് അനുമാനിക്കപ്പെടുന്നു.
അതുവരെ പൊതുവേ തുകൽസോളുള്ള ഷൂകളായിരുന്നു ഉപയോഗിച്ചിരുന്നത്.
ബില്ലും റോബിൻസനുമാണ് ഈ പരിഷ്കാരം നടപ്പിലാക്കിയത്.
1930-ൽ സങ്കേതപരമായ ചില പരിഷ്കാരങ്ങൾ വരുത്തിക്കൊണ്ട് ഇതിനെ കോറൽ ഡാൻസിൽ ഉൾപ്പെടുത്തി.
1940-ലും ചില പരിഷ്കാരങ്ങൾ നിലവിൽ വന്നു.
പ്രധാനമായും ബാലെയിൽ നിന്നുള്ള ചില ഘടകങ്ങളാണ് അക്കാലത്ത് ടാപ് നൃത്തത്തിൽ ഉൾക്കൊള്ളിച്ചിരുന്നത്.
അതോടെ ഒരു താള-ദൃശ്യവിരുന്നായി മാറിയ ഈ കലാരൂപത്തിന് ചലച്ചിത്രങ്ങളിലും സ്ഥാനം ലഭിച്ചു.
ഈ കാലഘട്ടത്തിലെ പ്രമുഖ നർത്തകർ ഫ്രെഡ് ആസ്ടെയർ, ജീൻ കെല്ലി, റേ ബോൾഗെർ, ജിഞ്ചർ റോഹേഴ്സ്, പവ്വൽ എന്നിവരായിരുന്നു.
ഇവരിൽ ഫ്രെഡ് ആസ്ടെയർ അമേരിക്കയിലെ എക്കാലത്തെയും മികച്ച ടാപ് നർത്തകനായാണ് അറിയപ്പെടുന്നത്.
മോർട്ടൻ ഗോൾഡ് എ കൺസെർട്ടോ ഫോർ ടാപ്ഡാൻസ് രചിച്ചതോടെയാണ്, ഓർക്കെസ്ട്രയിലും ഇത് പ്രത്യക്ഷപ്പെട്ടു തുടങ്ങിയത്.
പോൾ ഡ്രോപ്പർ ക്ലാസ്സിക്കൽ കൺസേർട്ടുകളിലും ആധുനികജാസിലും ഒരുപോലെ അവതരിപ്പിച്ചുകൊണ്ട് ടാപ് നൃത്തത്തിന്റെ ലോകം വിപുലമാക്കി.
1962-ൽ നടന്ന ന്യൂപോർട്ട് ജാസ് ഫെസ്റ്റിവൽ ടാപ് നൃത്ത ത്തിന് പുത്തനുണർവു നൽകി.
അതിന്റെ അനന്തരഫലമാണ് 1970-കളിൽപ്പിറന്ന 'ജാസ് ടാപ്' അഥവാ 'റിഥം ടാപ്' എന്ന സവിശേഷ ടാപ് നൃത്തം. '80-കളിൽ വർണപ്പകിട്ടാർന്ന വേഷവിധാനങ്ങൾ ടാപ്നർത്തകർ ഉപയോഗിക്കുവാൻ തുടങ്ങി. അക്കാലത്ത് അമേരിക്കയിൽ ദേശീയ ടാപ് നൃത്തോത്സവങ്ങൾ നടത്തുക പതിവായിത്തീർന്നു. '90-കളിൽ നൃത്തസംഗീതരംഗത്തുണ്ടായ ചടുലമായ മാറ്റങ്ങൾക്കനുസൃതമായി ടാപ് നൃത്തവും മാറുകയുണ്ടായി.
ആ മാറ്റങ്ങൾക്ക് നേതൃത്വം വഹിച്ചവരിൽ പ്രമുഖൻ സാവിയോൺ ഗ്ലോവർ ആണ്.
1996-ൽ അദ്ദേഹം അവതരിപ്പിച്ച നവീന ടാപ് നൃത്തത്തെ 'പവർ ടാപ്' എന്നാണ് വിമർശകർ വിശേഷിപ്പിച്ചത്.
പ്രശസ്ത ടാപ്പ് നർത്തകർ
പാറ്റ് റുനെ, ജോർജ് എം.കേഹൻ, ജോണി ബോലെ, ടോം പാട്രികോള, ബിൽ റോബിൻസൺ എന്നിവർ ടാപ് നൃത്തം നവീകരിക്കുന്നതിൽ ഏറെ സംഭാവനകൾ ചെയ്തിട്ടുള്ളവരാണ്.
അവലംബം പുറം കണ്ണികൾ Tap dance എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
International Tap Dance Association International organization to promote and educate the public about tap dance.
The Origin of Tap Dance Archived 2014-12-09 at the Wayback Machine .
United Taps Tap Dance Resource and Guide Tap dance video dictionary, syllabus, classes, and combinations.
Tap Moves Archived 2011-07-16 at the Wayback Machine .
A collection of tap steps and moves on video, free to watch.
TheatreDance All About Tap Dance Tap Dancing Archived 2011-06-10 at the Wayback Machine .
at the Open Directory Project Wonderful interview with Donald O'Connor on the history of tap dancing
ടാപ്പുടി
ലോകത്തിലെ ആദ്യ രസതന്ത്രജ്ഞയായി കണക്കാക്കപ്പെടുന്ന വനിതയാണ് ടാപ്പുടി .
(Tapputi-Belatekallim) (കൊട്ടാരത്തിന്റെ വനിത മേൽനോട്ടക്കാരി എന്നർത്ഥം വരുന്ന പദമാണ് ബെലാടെക്കാലിം ("Belatekallim")).
ഒരു സുഗന്ധലേപനനിർമ്മാതാവായിരുന്ന അവരെ ബി. സി. ഇ 1200 ലേതെന്ന് നിർണ്ണയിക്കപ്പെട്ടിട്ടുള്ള ബാബിലോണിയൻ മെസോപ്പൊട്ടേമിയായിലെ ഒരു ക്യൂണിഫോം ഫലകത്തിൽ പരാമർശിച്ചിട്ടുണ്ട്.
സൈപ്രസ്‌ , മീറ , ബാൾസം എന്നിവയോടൊപ്പം പൂക്കൽ, എണ്ണകൾ, വയമ്പ്‌ എന്നിവ അവർ ഉപയോഗിച്ചു.
അവർ ജലമോ മറ്റ് ലായകങ്ങളോ ചേർത്ത് സ്വേദനം നടത്തുകയും കുറേയേറെത്തവണ അരിച്ചെടുക്കുകയും ചെയ്തു.
അറിയപ്പെടുന്ന ഏറ്റവും പഴക്കമുള്ള സ്റ്റിൽ ആണിത്.
രാജകൊട്ടാരത്തിലെ വനിത മേൽനോട്ടക്കാരി ആയിരുന്ന അവർ (-)-നിനു (അവരുടെ പേരിന്റെ ആദ്യഭാഗം നഷ്ടപ്പെട്ടു) എന്ന ഗവേഷകയോടൊപ്പം പ്രവർത്തിച്ചു.
അവലംബം ↑ Alic, M. Hypatia's heritage, a history of women in science from antiquity through the nineteenth century .
Boston, MA: Beacon Press, 1987.
↑ {{ cite book }} : Unknown parameter | editors= ignored ( | editor= suggested) ( help ) ↑ ↑ Rayner-Canham, Marelene, and Geoffrey Rayner-Canham.
Women in Chemistry: Their Changing Roles from Alchemical Times to the Mid-Twentieth Century .
Chemical Heritage Foundation, 2005.
ടാബുലേറ്റ ഇംഗ്ലീഷ് വിലാസം https://ml.wikipedia.org/wiki/Tabulata
അന്തോസൊവ വർഗത്തിന്റെ അസ്തമിത പവിഴപ്പുറ്റുകൾ ഉൾപ്പെടുന്ന ഉപവർഗമാണ് ടബുലേറ്റ .
ഈ ഉപവർഗത്തെ ടെട്രെയ്ഡ (Tetraiida), സാർസിനുലിഡ (Sarsinulida), ഫാവോസിറ്റിഡ (Favositida), ഹീലിയോലിറ്റിഡ (Heliolitida) എന്നിങ്ങനെ നാലു ഗോത്രങ്ങളായി വിഭജിച്ചിരിക്കുന്നു.
ചില വർഗീകരണ ശാസ്ത്രകാരന്മാർ കെയ്റ്റെറ്റിഡ (Chaetetida) എന്നൊരു ഗോത്രത്തെക്കൂടി ടാബുലേറ്റ ഉപവർഗത്തിൽ ഉൾപ്പെടുത്തിയിട്ടുണ്ട്.
ഈ ജീവികൾ സ്രവിക്കുന്ന നളികാകാരത്തിലുള്ള കാൽസിയമയ ബാഹ്യാസ്ഥികൂടങ്ങൾ തമ്മിൽ ചേർന്നുചേർന്ന് പ്രത്യേകതരം കോളനികൾ ഉടലെടുക്കുന്നു.
കൊറാലം അഥവാ പവിഴക്കൂട് എന്നറിയപ്പെടുന്ന ഈ ബാഹ്യാസ്ഥികൂടത്തിന് തന്തുരൂപത്തിലുള്ള സൂക്ഷ്മഘടനയാണുള്ളത്.
ടാബുലേ എന്നു പേരുള്ള നിരവധി അനുപ്രസ്ഥ വിഭാജങ്ങൾ നളികാകാരബാഹ്യാസ്ഥികൂടത്തിൽ കാണപ്പെടുന്നു.
ഇവയുടെ ഭിത്തികളിലുള്ള ചെറിയ രന്ധ്രങ്ങൾ വഴി കോളനിയിലെ വിവിധ ജീവികൾ തമ്മിൽ ബന്ധപ്പെടുന്നു.
കോളനിക്ക് വൈവിധ്യമാർന്ന ആകൃതികളാണുള്ളത്.
ഗോളാകാരം മുതൽ അനിയമിതാകാരം വരെയുള്ള കോളനികളുണ്ട്.
പവിഴക്കൂടിന് ഏതാനും മി. മീ.
മുതൽ രണ്ട് മീ.
വരെ വിസ്തൃതിയുണ്ടാവും.
പ്രവാളനാളത്തിന് (corallite) 0.2 മി. മീ.
മുതൽ 20 മി. മീ.
വരെ വ്യാസം വരും.
ടാബുലേറ്റ ഉപവർഗത്തിലെ ജീവികൾ ഓർഡോവിഷ്യൻ കല്പത്തിലാണ് ആദ്യമായി രൂപമെടുത്തതെന്നു കരുതപ്പെടുന്നു.
ഡെവോണിയൻ കല്പത്തിന്റെ മധ്യഘട്ടം എത്തിയതോടെ ഇവ പൂർണവികാസം പ്രാപിച്ചു.
പാലിയോസോയിക് കല്പത്തിന്റെ അന്ത്യത്തിൽ ഇവ പൂർണമായും അസ്തമിതങ്ങളായിത്തീർന്നു എന്നാണ് കണക്കാക്കപ്പെടുന്നത്.
ചിത്രങ്ങൾ പുറംകണ്ണികൾ http://www.britannica.com/EBchecked/topic/579915/Tabulata http://www.kgs.ku.edu/Extension/fossils/coral.html Archived 2012-06-14 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാബുലേറ്റ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജൂലി ആഡംസ് ഇംഗ്ലീഷ് വിലാസം https://ml.wikipedia.org/wiki/Julie_Adams
ജൂലി ആഡംസ് (ജനനം: ബെറ്റി മെയ് ആഡംസ്, ഒക്ടോബർ 17, 1926) പ്രഥമമായി ടെലിവിഷനിൽ പ്രവർത്തിച്ചിരുന്ന ഒരു അമേരിക്കൻ നടിയായിരുന്നു.
1950 കളിൽ ബെൻഡ് ഓഫ് ദി റിവർ , ക്രീച്ചർ ഫ്രം ദ ബ്ലാക്ക് ലഗൂൺ ഉൾപ്പെടെ നിരവധി സിനിമകളിൽ അഭിനയിച്ചിരുന്നു.
അവർ അഭിനയിച്ച ടെലിവിഷൻ പരമ്പരകളിൽ കാപ്പിറ്റോളിലെ പോള ഡെന്നിംഗ്, മർഡർ ഷി റോട്ടിലെ ഈവ് സിംപ്സൺ എന്നീ കഥാപാത്രങ്ങൾ പ്രശസ്തമാണ്.
ബെറ്റി മേയ് ആഡംസ് എന്ന പേരിൽ 1926 ഒക്ടോബർ 17 ന് ഐയവയിലെ വാട്ടർലൂയിലാണ് അവർ ജനിച്ചത്.
കുടുംബം അർക്കാൻസാസിലെ ബ്ലിത്‍വില്ലെയിലേയ്ക്കു താമസം മാറിയതോടെ എട്ട് വർഷം ആ പട്ടണത്തിൽ താമസിച്ചു.
ഒരു പാർട്ട് ടൈം സെക്രട്ടറിയായി പ്രവർത്തിച്ചുവന്ന അവർ ബി-മൂവിസിന്റെ വെസ്റ്റേൺ ചിത്രങ്ങളിൽ അഭിനയിച്ചുകൊണ്ടാണ് തന്റെ സിനിമാജീവിതം ആരംഭിച്ചത്.
1946-ൽ, തന്റെ 19-ആമത്തെ വയസ്സിൽ, "മിസ്സ് ലിറ്റിൽ റോക്ക്" എന്ന കിരീടം നേടുകയും തുടർന്ന് തന്റെ അഭിനയജീവിതം തുടരുന്നതിനായി കാലിഫോർണിയയിലെ ഹോളിവുഡിലേക്ക് താമസം മാറുകയും ചെയ്തു.
1949 വരെ യൂണിവേഴ്സൽ പിക്ചേഴ്സിന്റെ ചിത്രങ്ങളി‍ അഭിനയിച്ചുകൊണ്ടിരുന്നപ്പോൾ അവർ തന്റെ യഥാർത്ഥ പേരാണ് ഉപയോഗിച്ചിരുന്നത്.
അതേ സ്റ്റുഡിയോയിൽ അവർ അക്കാലത്തെ അപ്രശസ്ത താരങ്ങളായിരുന്ന ജെയിംസ് ബെസ്റ്റ് , പൈപ്പർ ലോറി , റോക്ക് ഹഡ്സൺ , ടോണി കർട്ടിസിസ് എന്നിവരെ കണ്ടുമുട്ടി.
പിന്നീട് അവൾ "ജൂലിയ" എന്ന പേരിലും പിന്നീട് ഒടുവിൽ "ജൂലി" എന്ന പേരിലും അറിയപ്പെട്ടു.
1954-ൽ അവർ ഈ പേരുമാറ്റത്തെക്കുറിച്ച് സൂചിപ്പിക്കുകയുണ്ടായി "ജൂലിയ എന്ന പേരു തിരഞ്ഞെടുത്തത് സ്റ്റുഡിയോ ആയിരുന്നു, പക്ഷേ ആ പേരു് സുഖപ്രദമായി എനിക്കു തോന്നിയില്ല. ഞാൻ ജൂലി എന്ന പേര് ഇഷ്ടപ്പെടുകയും, സ്റ്റുഡിയോ ആ മാറ്റം വരുത്താൻ എനിക്ക് അനുവാദം നൽകുകയും ചെയ്തു".
പ്രാധാന്യം കുറഞ്ഞ ഒരു കഥാപാത്രമായി പ്രത്യക്ഷപ്പെട്ട 1949 ലെ റെഡ്, ഹോട്ട് ആൻഡ് ബ്ലൂ എന്ന ചിത്രമായിരുന്നു അവരുടെ ആദ്യ സിനിമ.
ശേഷം ലിപ്പെർട്ടിന്റെ ദ ഡാൾട്ടൺ ഗാംഗ് (1949) എന്ന വെസ്റ്റേൺ സിനിമയിൽ ഒരു പ്രധാന വേഷം ചെയ്തു.
ജൂബിലികളുടെ പുസ്തകം ഇംഗ്ലീഷ് വിലാസം https://ml.wikipedia.org/wiki/Jubilees
യഹൂദരുടെ ഒരു പുരാതന മതരചനയാണ് ജൂബിലികളുടെ പുസ്തകം (ספר היובלים സെഫെർ ഹെയോബെലിം).
"ചെറിയ ഉല്പത്തി " എന്നും അതിനു പേരുണ്ട്.
എബ്രായഭാഷയിലുള്ള യഹൂദമതത്തിന്റെ കാനോനിക ബൈബിൾ സംഹിതയുടെ ഭാഗമല്ല ഈ രചന.
പ്രൊട്ടസ്റ്റന്റുകളും, റോമൻ കത്തോലിക്കരും ഓർത്തഡോക്സ് സഭകളും ഇതിനെ ബൈബിളിലെ കാനോനികഖണ്ഡമായി അംഗീകരിക്കുന്നുമില്ല.
എന്നാൽ എത്യോപ്യൻ ഓർത്തഡോക്സ് ക്രിസ്തീയസഭയും എത്യോപ്യൻ യഹൂദരും ഇതിനെ അവരുടെ ബൈബിൾ സംഹിതകളിൽ ഉൾപ്പെടുത്തുന്നു.
അവർക്കിടയിൽ ഇതിന് "വിഭജനത്തിന്റെ ഗ്രന്ഥം" എന്നാണു പേർ.
ആദിമക്രിസ്തീയ സഭകൾക്ക് ഈ ഗ്രന്ഥം പരിചയമുണ്ടായിരുന്നുവെന്ന് സഭാപിതാക്കളായ എപ്പിഫാനൂസ്, രക്തസാക്ഷി ജസ്റ്റിൻ , ഒരിജൻ , തർശീശിലെ ഡിയോഡോറസ്, അലക്സാണ്ഡ്രിയയിലെ ഇസിദോർ, സെവിലിലെ ഇസിദോർ, അലക്സാണ്ഡ്രിയയിലെ യൂത്തീക്കിയസ് തുടങ്ങിയവരുടെ രചനകളിൽ നിന്നു മനസ്സിലാക്കാം.
എങ്കിലും നാലാം നൂറ്റാണ്ടിൽ തീർത്തും നിരോധിതമായ ഈ ഗ്രന്ഥത്തിന്റെ സമ്പൂർണ്ണരൂപം, എബ്രായ , ഗ്രീക്ക് , ലത്തീൻ ഭാഷകളിലൊന്നും നിലനിന്നില്ല.
എത്യോപ്യയിലെ പുരാതന ഗീയസ് ഭാഷയിൽ മാത്രമാണ് അതു നിലനിന്നത്.
ചാവുകടൽ ചുരുളുകൾ കണ്ടെടുക്കപ്പെടുന്നതു വരെ, ജൂബിലികളുടെ പുസ്തകത്തിന്റേതായി ആകെ ലഭ്യമായിരുന്നത്, എത്യോപയിലെ ഗീയസ് ഭാഷയിൽ 15-16 നൂറ്റാണ്ടുകളിൽ എഴുതപ്പെട്ട നാലു സമ്പൂർണ്ണപാഠങ്ങളും എപ്പിഫാനൂസ്, രക്തസാക്ഷി ജസ്റ്റിൻ , ഒരിജൻ തുടങ്ങിയ ക്രിസ്തീയസഭാപിതാക്കന്മാരുടെ രചനകളിലെ നിരവധി ഉദ്ധരണികളും ആയിരുന്നു.
കൃതിയുടെ ഏതാണ്ട് കാൽ ഭാഗത്തോളം ഒരു ലത്തീൻ പരിഭാഷയിലും നിലനിന്നു.
ഇപ്പോൾ ഏതാണ്ട് 26-ഓളം വരുന്ന എത്യോപ്യൻ ഭാഷാപാഠങ്ങളെ ആശ്രയിച്ചുള്ളവയാണ് മിക്കവാറും ആധുനിക പരിഭാഷകൾ.
എബ്രായബൈബിളിലെ ഉൽപ്പത്തി , പുറപ്പാട് പുസ്തകങ്ങൾക്കു സമാന്തരമായി ജൂബിലികളിൽ കാണുന്ന ഭാഗങ്ങൾ, അവയുടെ നിലവിലുള്ള മസോറട്ടിക് , സെപ്ത്വജിന്റ് പാഠപാരമ്പര്യങ്ങളുമായി ഒത്തുപോകുന്നില്ല.
അതിനാൽ, ജൂബിലികളുടെ എബ്രായമൂലത്തിന്റെ സ്രഷ്ടാക്കൾ, മറ്റൊരു പാഠപാരമ്പര്യത്തെയാണ് ആശ്രയിച്ചതെന്നു കരുതാം.
1947-നും 1956-നുമിടക്ക് ചാവുകടൽ തീരത്തെ കുമ്രാനിലെ അഞ്ചു ഗുഹകളിൽ നിന്ന് ജൂബിലികളുടെ എബ്രായമൂലത്തിന്റെ 15-ഓളം ചുരുളുകൾ കണ്ടുകിട്ടി.
ബൈബിളിലെ സങ്കീർത്തനങ്ങൾ , നിയമാവർത്തനം , ഏശയ്യാ , പുറപ്പാട് , ഉൽപ്പത്തി പുസ്തകങ്ങളുടേതൊഴിച്ചാൽ, ഏറ്റവുമേറെ പ്രതികൾ കുമ്രാനിൽ നിന്നു കിട്ടിയത് ജൂബിലികളുടേതാണ്.
അതിനാൽ, കുമ്രാൻ സമൂഹം ഈ കൃതി കാര്യമായി ഉപയോഗിച്ചിരുന്നുവെന്ന് കരുതാം.
എങ്കിലും ഇത് കുമ്രാൻ സമൂഹത്തിനു വേണ്ടി എഴുതപ്പെട്ട വിഭാഗീയരചന (sectarian writing) അല്ല.
യഹൂദമതത്തിന്റെ നിയമദാതാവയി കരുതപ്പെടുന്ന മോശെക്ക് , സീനായ് മലമുകളിൽ, ഒരു മാലാഖ വഴി  ലഭിച്ച വെളിപാടായാണ് ഈ കൃതി അവതരിപ്പിക്കപ്പെട്ടിരിക്കുന്നത്.
ബൈബിളിലെ ഉൽപ്പത്തിപ്പുസ്തകത്തിന്റേയും പുറപ്പാടു പുസ്തകം ആദ്യഭാഗത്തിന്റേയും ഒരു പ്രത്യേക നിലപാടിൽ നിന്നുള്ള വിപുലീകരണവും വ്യാഖ്യാനവുമാണ് ഈ രചന.
പൊതുവർഷാരംഭത്തിനു മുൻപ് രണ്ടാം നൂറ്റാണ്ടിന്റെ മദ്ധ്യത്തിലെ അതിന്റെ രചനാകാലത്തെ സംഭവങ്ങളുടെ നിഴൽപ്പാടും അതിൽ കാണാം.
ബൈബിളിലെ സംഭവങ്ങളുടെ ആഖ്യാനമെന്ന മട്ടിലാണ് അവതരണമെങ്കിലും ക്രിസ്തുവിനു മുൻപ് രണ്ടാം നൂറ്റാണ്ടിലെ മക്കബായകാലത്തെ സംഭവങ്ങൾ ഇതിൽ പ്രതിഫലിക്കുന്നുണ്ട്.
യഹൂദനിയമത്തിന്റേയും സാബത്തിന്റേയും ആചരണത്തിൽ തീവ്രവ്യഗ്രതകാട്ടുന്ന അത്, യഹൂദേതരജനതകളെ പരാമർശിക്കുന്നത് ശത്രുഭാവത്തിലാണ്.
മുഖ്യധാരാ യഹൂദതയുടെ ചില ഘടകങ്ങളെ ഈ രചന സ്വീകരിക്കുന്നില്ല.
ഇതിൽ പിന്തുടരുന്ന പഞ്ചാംഗം, കുമ്രാനിൽ നിന്നു ലഭിച്ച ലിഖിതസഞ്ചയത്തിലെ മറ്റൊരു രചനയായ ഈനോക്കിന്റെ പുസ്തകത്തിൽ കാണുന്നതും കുമ്രാൻ സമൂഹം തന്നെ പിന്തുടർന്നിരുന്നതുമായ 364 ദിവസത്തിന്റെ വർഷക്രമം അനുസരിച്ചുള്ളതാണ്.
↑ The Book of Jubilees Archived 2009-02-24 at the Wayback Machine .
(Int., tr.), from "The Apocrypha and Pseudepigrapha of the Old Testament", by R. H. Charles .
Oxford: Clarendon Press, 1913 ↑ "പാഠത്തിന്റെ സൂക്ഷ്മപഠനം, ഉൽപ്പത്തി , പുറപ്പാട് പുസ്തകങ്ങളുടെ  എബ്രായപാഠങ്ങളുടെ ഒരു സ്വതന്ത്രപാരമ്പര്യത്തിന്റെ സാക്ഷ്യം വെളിവാക്കുന്നു" R.H. Charles, "Textual affinities", in his introduction to his edition of Jubilees , 1913 Archived 2009-02-24 at the Wayback Machine .
↑ Robin Lane Fox, a classicist and historian, discusses these multifarious sources of Old and New Testaments in layman's terms in Unauthorized Version (1992).
1 2 'ജൂബിലികൾ' കേംബ്രിഡ്ജ് ബൈബിൾ സഹകാരി (പുറങ്ങൾ 339-40)
ജൂറ, സ്കോട്ട്‌ലൻഡ് ഇംഗ്ലീഷ് വിലാസം https://ml.wikipedia.org/wiki/Jura,_Scotland
ജൂറ ( / dʒ ʊər ə / JOOR- ə ; Scottish Gaelic : Diùra [Tʲuːɾə] ) സ്കോട്ട്ലൻഡിലെ ഇന്നർ ഹെബ്രൈഡ്സ് ദ്വീപിൽ ഐസ്ലെയുടെ വടക്കുകിഴക്കായി സ്ഥിതി ചെയ്യുന്നു.
36,692 ഹെക്റ്റർ അഥവാ 142 ചതുരശ്ര കിലോമീറ്റർ ഉള്ള പ്രദേശത്ത്, 2011 ലെ സെൻസസിൽ രേഖപ്പെടുത്തിയിട്ടുള്ളത് 196 പേർ മാത്രമാണ്.
അതിർത്തിപ്രദേശമായ  ഐസ്ലെയേക്കാൾ വളരെ കുറച്ച് ജനസംഖ്യയുള്ള ജുറയാണ്  സ്കോട്ട്ലൻഡിലെ ഏറ്റവും കുറഞ്ഞ ജനസാന്ദ്രതയുള്ള ദ്വീപുകളിൽ ഒന്ന്.
സ്കോട്ട്ലൻഡിന്റെ ദ്വീപുകളിൽ  ജൂറ എട്ടാം സ്ഥാനത്തും ജനസംഖ്യയിൽ 31-ാം സ്ഥാനത്താണ്.
ആർഗൈൽ ആൻഡ് ബ്യൂട്ടിലെ കൗൺസിൽ ഏരിയയുടെ ഭാഗമാണ് ജൂറാ.
ഈ ദ്വീപിലെ പർവത നിരകൾ തരിശും വളക്കൂറില്ലാത്തതുമാണ്.
കൂടുതൽ പ്രദേശവും ചതുപ്പുകൊണ്ട് മൂടപ്പെട്ടതിനാൽ ഇവിടെ ചെറിയ ജനസംഖ്യ മാത്രമേ കാണപ്പെടുന്നുള്ളൂ.
അവലംബം ബാഹ്യ ലിങ്കുകൾ Isle of Jura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള ജൂറ, സ്കോട്ട്‌ലൻഡ് യാത്രാ സഹായി Digitised historic map TIura Insula, The Yle of Iura one of the westerne Iles of Scotland from the Blaeu Atlas of Scotland by Dutch cartographer Joan Blaeu published in 1654 Isle of Jura Isle of Jura Information, Images and Jura Blog Jura on Scotlandview Isle of Jura Pictures and Comprehensive info Orwell's life on Jura
ജൂലി കാവ്നർ ഇംഗ്ലീഷ് വിലാസം https://ml.wikipedia.org/wiki/Julie_Kavner
ജൂലി ദെബോരാ കാവ്നർ (ജനനം സെപ്റ്റംബർ 7, 1950) ഒരു അമേരിക്കൻ അഭിനേത്രി, വോയ്സ് അഭിനേത്രി, ഹാസ്യനടി എന്നീ നിലകളിൽ അറിയപ്പെടുന്നു.1974- ൽ റോഡോ എന്ന വലേരി ഹാർപ്പറുടെ കഥാപാത്രത്തിന്റെ ഇളയ സഹോദരി ബ്രെൻഡ മോർഗൻസ്റ്റൺ എന്ന ആദ്യ വേഷത്തിന്  കോമഡി പരമ്പരയിൽ മികച്ച സഹനടിക്കുള്ള പ്രൈം ടൈം എമ്മി അവാർഡ് ലഭിച്ചിരുന്നു.
നാല് പ്രാവശ്യം പ്രൈം ടൈം എമ്മി പുരസ്കാരത്തിന് നാമനിർദ്ദേശം ചെയ്യപ്പെട്ടെങ്കിലും1978-ൽ ഈ അവാർഡ് നേടുകയുണ്ടായി.
ദി സിംസൺസ് എന്ന അനിമേഷൻ ടെലിവിഷൻ പരമ്പരയിൽ മാർജി സിംപ്സൺ എന്ന കഥാപാത്രത്തിന്റെ ശബ്ദ റോളിൽ പ്രശസ്തയായിരുന്നു.
പ്രദർശനത്തിനുള്ള മറ്റ് കഥാപാത്രങ്ങൾക്കും, ജാക്വിലീൻ ബോവിയർ, പാട്ടി, സെൽമ ബോവിയർ തുടങ്ങിയ കഥാപാത്രങ്ങൾക്കും ശബ്ദം നൽകിയതിൽ  ഉൾപ്പെടുന്നു.
ജൂലി "മൃദുല ശബ്ദം" കൊണ്ട് മറ്റുള്ളവരിൽ നിന്നും വ്യത്യസ്തമായിരിക്കുന്നു.
1987- ൽ അരങ്ങേറിയ ട്രെയ്സി ഉൽമാൻ ഷോ വിചിത്രമായ ഒരു കുടുംബത്തെക്കുറിച്ചുള്ള ആനിമേഷൻ ഷോർട്ട്സ് പരമ്പരയാണിത്.
ദി സിംസൺസ് ന്റെ ഷോർട്ട്സിന് ശബ്ദങ്ങൾ ആവശ്യമായിരുന്നു.
നിർമ്മാതാക്കൾ തീരുമാനിച്ചതനുസരിച്ച് മോർജിന് ശബ്ദം നൽകണമെന്ന് കാവ്നറോട് പറയുകയായിരുന്നു.
സിനിമ Year Film Role Notes 1983 National Lampoon's Movie Madness Mrs. Falcone 1985 ബാഡ് മെഡിസിൻ Cookie Katz 1986 ഹന്നാ ആന്റ് ഹെർ സിസ്റ്റേർസ് Gail 1987 റേഡിയോ ഡേയ്സ് Mother 1987 സറണ്ടർ Ronnie 1989 ന്യൂയോർക്ക് സ്റ്റോറീസ് Treva 1990 അവാക്കനിംഗ്സ് Eleanor Costello 1990 ആലിസ് Decorator 1991 ഷാഡോസ് ആൻറ് ഫോഗ് Alma 1992 ദിസ് ഈസ് മൈ ലൈഫ് Dottie Ingels 1994 ഐ വിൽ ഡു എനിതിംഗ് Nan Mulhanney 1995 ഫൊർഗെറ്റ് പാരിസ് Lucy 1997 ഡികൺസ്ട്രക്റ്റിംഗ് ഹാരി Grace 1998 ഡോ. ഡുലിറ്റിൽ Female pigeon Voice 1999 ജൂഡി ബെർലിൻ Marie 1999 എ വേക്ക് ഓൺ ദ മൂൺ P.A. Announcer 1999 സ്റ്റോറി ഓഫ് ഓ ബാഡ് ബോയ് Elaine 2001 സംവൺ ലൈക് യൂ Furry animal 2004 ബാൺ റെഡ് Unnamed character 2004 ദ ലയൺ കിംഗ് 1½ Ma Voice Direct-to-DVD 2006 ക്ലിക്ക് Trudy Newman 2007 ദ സിംപ്സൺസ് മൂവി Marge Simpson, Patty Bouvier, Selma Bouvier Voices ടെലിവിഷൻ Year Show Role Notes 1974–1978 Rhoda Brenda Morgenstern 110 episodes 1975 The ABC Afternoon Playbreak Jane Darwin Episode: "The Girl Who Couldn't Lose" 1975 Katherine Margot Weiss Goldman Television film 1975 Petrocelli Julie Episode: "To See No Evil" 1976 Bert D'Angelo/Superstar Episode: "The Brown Horse Connection" 1977 Lou Grant Alice Episode: "Housewarming" 1979 No Other Love Janet Michaels Television film 1980 Revenge of the Stepford Wives Megan Brady Television film 1980 Taxi Monica Banta Douglas Episode: "Tony's Sister and Jim" 1983 A Fine Romance Laura Prescott Television film 1987–1990 The Tracey Ullman Show Various characters 43 episodes 1988 Care Bears Bedtime Bear (voice) Episode: "Bedtime for Care-a-lot"; Uncredited 1989–present The Simpsons Marge Simpson, Patty Bouvier, Selma Bouvier, additional voices 618 episodes 1991 Sibs Julia Episode: "Honey, I Shrunk My Head" 1991 To the Moon, Alice Sitcom Producer Television film 1994 Birdland Madeline Diamond Episode: "Grand Delusion" 1994 Don't Drink the Water Marion Hollander Television film 1996 Jake's Women Karen Television film 1996–1999 Tracey Takes On...